钦定古今图书集成/理学汇编/学行典/第251卷 > 魏邦辅
## 钦定古今图书集成/理学汇编/学行典/第251卷 > 魏邦辅

按《太平府志》：“魏邦辅，字少泉，旻之子。旻以孝友著，院
道给粟帛复其家。邦辅能继父志，而诚谨过之。少游
南雍，授光禄署丞。师事天台耿定向，讲明义利之辨。
父病，露祷复生，人称孝感。事庶母犹母，诸父犹父，弟
侄之已析产而贫者，割己产与之。邑之父子夫妇，待
以完聚，罪待赎，贫待棺葬者以数百计。有偷儿，除夕”
入其门，为僮仆所获，辅佯慰之曰：“吾许贷尔金，偶忘
之，而汝乃暮至耶？”其存心浑厚如此。郡县屡匾其门
以旌之。